Súradnice: 48°04′33″S 18°02′24″V﻿ / ﻿48,0759°S 18,0399°V﻿ / 48.0759; 18.0399

**Tvrdošovský potok** je potok v Nitrianskom regióne na území obce Štefanovičová v okrese Nitra v Nitrianskom kraji a na území obcí Veľký Kýr, Rastislavice a Tvrdošovce v okrese Nové Zámky v Nitrianskom kraji. Nachádza sa v geomorfologickom celku Podunajská pahorkatina a v geomorfologickom celku Podunajská rovina. Ústi do vodného toku Dlhý kanál. Má dĺžku 22,3 km. Rád toku V.

Prameň
------

Pramení v 150 m n. m. v severovýchodnej oblasti územia obce Štefanovičová v katastrálnom území *Štefanovičová* v okrese Nitra v Nitrianskom kraji, v Nitrianskom regióne, v severozápadnej časti osady *Horný Taraň*, na okraji cesty spájajúcej obec Štefanovičová s obcou Branč.

Opis toku
---------

Od začiatku tečie južným smerom okrajom osady *Horný Taraň*, preteká poľnohospodárskym extravilánom obce Štefanovičová, stáča sa veľkým oblúkom na juhovýchod a opäť na juh, vteká na hranicu medzi obcami Štefanovičová a Veľký Kýr, krátky úsek tečie po tejto hranici, pokračuje po hranici medzi obcami Veľký Kýr a Rastislavice, opúšťa hranicu a vteká do poľnohospodárskeho extravilánu obce Rastislavice, začína meandrovať a v 119 m n. m. vteká do poľnohospodárskeho extravilánu obce Tvrdošovce, v 116 m n. m. priberá bezmenný pravostranný prítok, v 116 m n. m. preteká cez vodnú nádrž *Tvrdošovce*, preteká cez intravilán obce Tvrdošovce kde v 110 m n. m. priberá pravostranný prítok Jatovský kanál a vracia sa späť do jeho extravilánu, v 110 m n. m. priberá ľavostranný prítok Dalinský potok, v 110 m n. m. priberá ľavostranný prítok Čiky, v 110 m n. m. podteká železnicu Šaľa-Nové Zámky, v 110 m n. m. priberá pravostranný prítok Odva, v 110 m n. m. priberá ľavostranný prítok Želiarsky kanál, v 110 m n. m. ústi do Dlhého kanála ako jeho ľavostranný prítok.

*Tvrdošovský potok* patrí do okresov Nitra a Nové Zámky v Nitrianskom kraji. Nachádza sa v geomorfologickom celku Podunajská pahorkatina v geomorfologickom podcelku Nitrianska pahorkatina a v geomorfologickom celku Podunajská rovina. Má niekoľko dôležitejších prítokov: Jatovský kanál, Dalinský potok, Čiky, Odva, Želiarsky kanál.

Pôvod názvu
-----------

Názov vodného toku *Tvrdošovský potok* má pôvod v názve obce Tvrdošovce územím ktorej vodný tok preteká a na území ktorej aj ústi. Z toponyma Tvrdošovce bolo po rozšírení o formant *-ský*, po systémovej redukcii o hlásky *-ce* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Tvrdošovský potok* ako súčasť veľmi početnej skupiny názvov v slovenskej toponymii, najmä hydronymii. Dochované písomné záznamy názvu obce sa viažu k roku 1221 v podobe *Tardoskede, Tardoskedde*, 1948 *Tvrdošovce*. 
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Tvrdošovský potok* je jedinečným hydronymom (august 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-08-03.
2. ↑  Geografické názvy okresu Nitra A9. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-190/1988 z 1.7.1988. 107 s. S. 43, 44. 79-910-88 GNO (identifikačný kód tlačoviny z obdobia pred ISBN).
3. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-08-03]
4. ↑  Názvy vrchov a dolín Slovenskej socialistickej republiky A 6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 141-143. 079-902-87 NVA (identifikačný kód tlačoviny z obdobia pred ISBN)
5. ↑  Priebeh Tvrdošovského potoka v Základnej báze údajov geografického informačného systému ZB GIS. Dostupné on-line na  [cit. 2022-08-.03]
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
7. ↑  Miroslav Kropilák. *Vlastivedný slovník obcí na Slovensku*. 1. vyd. Bratislava : Veda vydavateľstvo Slovenskej akadémie vied, 1978. 213, 3. diel s. S. 197.
8. ↑  Milan Majtán. *Názvy obcí Slovenskej republiky (Vývin v rokoch 1773-1997)*. 1. vyd. Bratislava : Veda vydavateľstvo Slovenskej akadémie vied, 1998. 600 s. ISBN 80-224-0530-2. S. 310.
9. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Západoslovenský kraj. Slovenský úrad geodézie a kartografie, č. P-108/1978 z 30.03.1978, Kartografické informácie 10. 122 s. S. 107. Bratislava 1979. 79-904-79 (identifikačný kód tlačoviny z obdobia pred ISBN)

| * z
* d
* u
Vodné toky v povodí Dlhého kanála |
| --- |
| *Dlhý kanál* → *Nitra* → *Váh* → *Dunaj* |
| Vodné toky | 
* Bačalský kanál
* Cabajský potok
* Cedron
* Čiky
* Dalinský potok
* **Dlhý kanál**
* Dolinský potok
* Farský potok
* Huňadovský kanál
* Chrček
* Jatovský kanál
* Kanec
* Kebelka
* Kľúčiarenský kanál
* Koša
* Miestny potok
* Mlynský potok
* Odva
* Párovský potok
* Piritov
* Podhájsky potok
* Trnovec
* Tvrdošovský potok
* Vinohradnícky potok
* Zvodnica
* Želiarsky kanál

 |
| Vodné plochy | 
* Vodná nádrž Cabaj
* Vodná nádrž Čápor
* Vodná nádrž Jarok
* Vodná nádrž Rastislavice
* Rybník Svätoplukovo
* Vodná nádrž Tvrdošovce
* Vodná nádrž Veľké Zálužie

 |